pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ​ณ​ กรุงออสโล​ ให้บริการปรึกษาปัญหาสุขภาพจิตออนไลน์แก่ชาวไทยในนอร์เวย์และไอซ์แลนด์ ฟรี [กระทรวงการต่างประเทศ]
วันเสาร์ที่ 16 พฤษภาคม 2563
สถานเอกอัครราชทูต ​ณ​ กรุงออสโล​ ให้บริการปรึกษาปัญหาสุขภาพจิตออนไลน์แก่ชาวไทยในนอร์เวย์และไอซ์แลนด์ ฟรี [กระทรวงการต่างประเทศ]
สถานเอกอัครราชทูต ​ณ​ กรุงออสโล​ ให้บริการปรึกษาปัญหาสุขภาพจิตออนไลน์แก่ชาวไทยในนอร์เวย์และไอซ์แลนด์ ฟรี
“การให้บริการสุขภาพจิตแก่ชาวไทยในนอร์เวย์และไอซ์แลนด์ ผ่านบริการ Online ฟรี!!!”
ในช่วงวิกฤต COVID-19 นี้ สถานเอกอัครราชทูต ณ กรุงออสโล ตระหนักดีว่าพี่น้องชาวไทยในนอร์เวย์และไอซ์แลนด์หลายท่านอาจมีความเครียด หรือกังวลใจในด้านต่างๆ สถานเอกอัครราชทูต ณ กรุงออสโล จึงขอเสนอบริการให้คําปรึกษาปัญหาด้านสุขภาพจิตจาก 2 platforms ดังต่อไปนี้
1. บริการ “Safe (From) COVID by OOCA”
อูก้า (OOCA) ซึ่งเป็น Platform ให้คําปรึกษาด้านสุขภาพจิต Online เปิดให้คําปรึกษา ฟรี ! สําหรับคนที่ได้รับผลกระทบจาก COVID19 ทางด้านการเงินและด้านอื่นๆ ในนอร์เวย์และไอซ์แลนด์ โดยจิตแพทย์และนักจิตวิทยาอาสาจาก ooca พร้อมจะช่วยให้กําลังใจให้ท่านกลับมามีจิตใจที่แข็งแรงอีกครั้ง
#ขั้นตอนการลงทะเบียนรับสิทธิ์คุยฟรี
1. ดาวน์โหลดแอปพลิแคชัน ooca ได้ที่ Apple Store และ Google Play
2. พิมพ์ข้อความ "COVID FREE" ไปที่ Customer Service (ห่วงยางสีฟ้าน้ําเงิน)
3. ทีมงานอูก้าจะรีบดําเนินการเพื่อให้ทุกคนได้พูดคุยกับผู้ให้คําปรึกษาได้อย่างรวดเร็วที่สุด
ทั้งนี้ สถานเอกอัครราชทูตฯ ได้ทดลอง download application แล้ว พบว่าเจ้าหน้าที่อูก้าตอบข้อความของสถานเอกอัครราชทูตฯ (COVID FREE) ด้วยความรวดเร็วมาก (รายละเอียดตามรูปประกอบด้านล่าง)
__________
ปรึกษาจิตแพทย์หรือนักจิตวิทยาผ่านวีดีโอคอล ฯ นัดคุยได้เลย
ดาวน์โหลดแอปฯ หรือคุยผ่านเว็บไซต์ >https://ooca.page.link/covidfree
__________
พบปัญหาการใช้งาน ทักแชทมาหาเรา >bit.ly/msgfbooca
__________
#OOCAitsOK#WeWillListen#เรื่องของใจให้เรารับฟัง#mentalhealth
2. บริการให้ปรึกษาผ่าน Application Line 1323 forthai ของกรมสุขภาพจิต กระทรวงสาธารณสุข
กรมสุขภาพจิต กระทรวงสาธารณสุข ได้เปิดบริการให้คําปรึกษาด้านสุขภาพจิตผ่าน Application Line สําหรับพี่น้องชาวไทยในนอร์เวย์และไอซ์แลนด์ ระหว่างเวลา 9.30-17.30 น. (เวลาท้องถิ่นนอร์เวย์) และระหว่างเวลา 7.30 – 15.30 น. (เวลาท้องถิ่นไอซ์แลนด์) โดยไม่เสียค่าใช้จ่าย ท่านสามารถแอดไลน์ไอดี 1323forThai หรือแสกนคิวอาร์โค้ดตามภาพ เพื่อขอรับบริการจากผู้เชี่ยวชาญของกรมสุขภาพจิต
สถานเอกอัครราชทูตฯ ขอขอบคุณอูก้า และกรมสุขภาพจิต กระทรวงสาธารณสุข แทนพี่น้องชาวไทยในนอร์เวย์และไอซ์แลนด์มา ณ ที่นี้ และขอเป็นกําลังใจให้พี่น้องชาวไทยในนอร์เวย์และไอซ์แลนด์ สู้สู้ครับ
ด้วยรักและความปรารถนาดีจากสถานเอกอัครราชทูต ณ กรุงออสโล
(ขอบคุณภาพประกอบจากอูก้า และกรมสุขภาพจิต)
รัฐบาลไทย-ข่าวทำเนียบรัฐบาล-รมว.แรงงาน เปิด“มหกรรมอาชีพอิสระ ปี 62”เพิ่มโอกาสประชาชน มีงานทำ มีรายได้ยั่งยืน
วันพุธที่ 31 กรกฎาคม 2562
รมว.แรงงาน เปิด“มหกรรมอาชีพอิสระ ปี 62”เพิ่มโอกาสประชาชน มีงานทํา มีรายได้ยั่งยืน
กระทรวงแรงงาน จัด“มหกรรมอาชีพอิสระ ปี 2562” Careers for Sustainability เพิ่มโอกาสให้ประชาชนมีงานทํา สร้างความเข้มแข็งพัฒนาเศรษฐกิจฐานราก กระจายรายได้สู่ชุมชน ลดความเหลื่อมล้ําอย่างยั่งยืน
เมื่อวันที่ 31 กรกฎาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานในพิธีเปิดงาน “มหกรรมอาชีพอิสระปี 2562” Careers for Sustainability ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน และบริเวณชั้นล่าง อาคารกระทรวงแรงงาน โดยมีนายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย มีนางเพชรรัตน์ สินอวย อธิบดีกรมการจัดหางาน กล่าวรายงาน โดยรัฐมนตรีว่าการกระทรวงแรงงาน กล่าวว่า การเพิ่มศักยภาพเศรษฐกิจฐานรากให้สามารถสร้างรายได้ กระจายรายได้สู่ชุมชน รวมทั้งการสร้างการเรียนรู้ การฝึกอาชีพกลุ่มอิสระเป็นการพัฒนาความเข้มแข็งจากฐานราก ซึ่งมีความสําคัญต่อการพัฒนาเศรษฐกิจและความสามารถในการแข่งขันของประเทศ การจัดงานในครั้งนี้ มีวัตถุประสงค์เพื่อจุดประกายความคิดในการประกอบอาชีพให้แก่ประชาชน รวมถึงเปิดโอกาสให้นายจ้างพบปะผู้ผลิตสินค้าหรือผลิตภัณฑ์มาแสดงและจําหน่าย เป็นการกระตุ้นเศรษฐกิจ กระจายรายได้สู่ชุมชนเพื่อลดความเหลื่อมล้ําของโอกาส และความเหลื่อมล้ําของรายได้ให้แก่ประชาชนตามนโยบายรัฐบาล นับว่าเป็นโอกาสที่ดีของประชาชนที่ได้เข้าถึงบริการของกระทรวงแรงงาน ได้เปิดโลกทัศน์ด้านอาชีพ ได้เรียนรู้และฝึกปฏิบัติอาชีพอิสระที่หลากหลาย เพราะนอกจากการทํางานในระบบการจ้างงานแล้ว ยังมีประชาชนอีกจํานวนมากที่ไม่สามารถเข้าสู่ระบบการจ้างงานได้ เนื่องจากมีความจําเป็นและไม่พร้อมที่จะทํางานในระบบจากเหตุผลหลายประการ เช่น ด้านสุขภาพ ครอบครัว หรืออาจมีข้อจํากัดในการเดินทางไปทํางาน รวมถึงผู้ที่มีภาระต้องดูแลผู้ป่วย คนพิการหรือผู้สูงอายุที่ไม่สามารถช่วยเหลือตนเองได้ จําเป็นต้องทํางานอยู่กับบ้านเพื่อดูแลคนในครอบครัว หรือประกอบอาชีพอิสระ เพื่อหารายได้สําหรับเป็นค่าใช้จ่ายในครอบครัว
นางเพชรรัตน์ สินอวย อธิบดีกรมการจัดหางาน กล่าวว่า การจัดงานในครั้งนี้มีกิจกรรมที่น่าสนใจ อาทิ บริการแนะแนวอาชีพ ทดสอบความพร้อมทางอาชีพ ทดสอดความถนัดทางอาชีพ การอบรมให้ความรู้หัวข้อ การสร้างรายได้เทรนด์ใหม่ผ่านระบบออนไลน์ และ การออกแบบและพัฒนาบรรจุภัณฑ์เพื่อสร้างมูลค่าเพิ่มให้กับผลิตภัณฑ์ การให้ความรู้เกี่ยวกับความคุ้มครองการรับงานไปทําที่บ้าน การรับสมัครผู้ประกันตนตามมาตรา 40 การจัดแสดงและจําหน่ายผลิตภัณฑ์จากผู้ประกอบอาชีพอิสระและผู้รับงานไปทํา ที่บ้านจํานวน 50 กลุ่ม/รายจากทั่วประเทศ ได้แก่ ผ้าและผลิตภัณฑ์ที่ทําจากผ้า เครื่องประดับตกแต่ง และของที่ระลึก งานจักสาน เครื่องหนัง อุปกรณ์ของใช้ต่าง ๆ อาหารและแปรรูปอาหาร การสาธิตและฝึกปฏิบัติอาชีพ โดยผู้ประกอบอาชีพอิสระในกรุงเทพมหานครและจังหวัดใกล้เคียง จํานวน 45 อาชีพ เป็นประเภทงานฝีมือและงานประดิษฐ์ ประเภทอาหาร และการแสดงผลิตภัณฑ์อาหารในรูปแบบ Food Truck เช่น ตํากะเตี๋ยว เจมส์ปัง 007 ขนมปังอบไอน้ํา กาแฟโบราณ ไอติม 100 ล้าน และก๋วยเตี๋ยวไก่น้ําข้น-ต้มยํา บางกร่าง การเล่นเกมตอบปัญหาเกี่ยวกับอาชีพชิงรางวัลมากมาย เป็นต้น
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
31 กรกฎาคม 2562
รัฐบาลไทย-ข่าวทำเนียบรัฐบาล-รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ
วันอังคารที่ 31 มีนาคม 2563
รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ
รมช.มนัญญา เดินหน้าพ่นยาฆ่าโควิด ขอประชาชนอยู่บ้านช่วยชาติ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมคณะกรมส่งเสริมสหกรณ์ กรมตรวจบัญชีสหกรณ์ กรมวิชาการเกษตร ร่วมกับกรมปศุสัตว์ ปฏิบัติการจิตอาสาฉีดพ่นน้ํายาฆ่าเชื้อไวรัสโควิด-19 ในพื้นที่จังหวัดปทุมธานี ณ บริเวณที่ว่าการอําเภอคลองหลวง และ สถานีตํารวจภูธร คลองหลวง
(ในวันที่ 31 มี.ค.63)
รัฐมนตรีช่วยว่าการกระทรวงเกษตรและสหกรณ์ กล่าวว่า ในสถานการณ์การแพร่ระบาดเชื้อไวรัสโควิด-19 สิ่งที่ประชาชนทุกคนสามารถช่วยเหลือประเทศชาติได้นั้นคือการอยู่บ้าน ลดการแพร่เชื้อและลดความเสี่ยงในการติดเชื้อ ได้เป็นอย่างดี ซึ่งทางกระทรวงเกษตรและสหกรณ์ ยังคงดําเนินงานในนโยบายและโครงการต่างๆ อย่างต่อเนื่อง ไม่ว่าจะเป็น โครงการนําลูกหลานเกษตรกรกลับบ้าน โครงการซูเปอร์มาร์เก็ตสหกรณ์ เพื่อช่วยเหลือและบรรเทาความเดือดร้อนให้กับเกษตรกร และประชาชน
ในการนี้สําหรับปฏิบัติการจิตอาสาฉีดพ่นน้ํายาฆ่าเชื้อไวรัสโควิด-19 ได้ดําเนินการต่อเนื่องสําหรับพื้นที่และจังหวัดต่างๆที่มีการร้องขอ เพื่อป้องกันและดูแลประชาชนทั่วประเทศต่อไป
รัฐบาลไทย-ข่าวทำเนียบรัฐบาล-ส่ง 2 สถานประกอบกิจการไทยเข้ารับรางวัล ASEAN – OSHNET Award
วันศุกร์ที่ 23 มีนาคม 2561
ส่ง 2 สถานประกอบกิจการไทยเข้ารับรางวัล ASEAN – OSHNET Award
กรมสวัสดิการและคุ้มครองแรงงาน เผย บ.ไทยสแตนเลย์การไฟฟ้า และไออาร์พีซี ได้รับคัดเลือกเป็นสถานประกอบกิจการที่มีการดําเนินงานด้านความปลอดภัยและอาชีวอนามัยดีเด่น เตรียมเข้ารับรางวัล ASEAN – OSHNET Award ประจําปี 2561 ณ ประเทศกัมพูชา เมษายนนี้
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะทํางานสถานประกอบกิจการต้นแบบดีเด่นด้านความปลอดภัยและอาชีวอนามัยของอาเซียน ประจําปี พ.ศ. 2561 ได้คัดเลือกสถานประกอบกิจการที่มีการดําเนินงานด้านความปลอดภัยและอาชีวอนามัยดีเด่น เพื่อเข้ารับรางวัล ASEAN – OSHNET Award ประจําปี 2561 ซึ่งผลการพิจารณาคัดเลือก แบ่งเป็น 2 ประเภทรางวัล ได้แก่ สถานประกอบกิจการที่มีการดําเนินงานด้านความปลอดภัยและอาชีวอนามัยดีเด่น ประเภท Excellence Award จํานวน 1 แห่ง ได้แก่ บริษัท ไทยสแตนเลย์การไฟฟ้า จํากัด (มหาชน) จังหวัดปทุมธานี และสถานประกอบกิจการ SMEs ที่มีการปฏิบัติที่ดีด้านความปลอดภัยและอาชีวอนามัยดีเด่น ประเภท Best Practice Award ได้แก่ บริษัท ไออาร์พีซี จํากัด (มหาชน) สาขาคลังน้ํามัน ไออาร์พีซีอยุธยา จังหวัดพระนครศรีอยุธยา
อธิบดีกสร. กล่าวต่อไปว่า สถานประกอบกิจการทั้งสองแห่ง จะเดินทางไปรับรางวัลพร้อมนําเสนอข้อมูลการดําเนินงานของบริษัทฯ ในการประชุมคณะกรรมการบริหารเครือข่ายความปลอดภัยและอาชีวอนามัยของอาเซียน (ASEAN - OSHNET) ครั้งที่ 19 ระหว่างวันที่ 2-4 เมษายน 2561 ณ The Empress Angkor Hotel เมืองเสียมราฐ ราชอาณาจักรกัมพูชา โดยบริษัททั้งแห่งนี้ถือเป็นต้นแบบที่ดี รวมไปถึงเป็นแรงบันดาลใจให้กับสถานประกอบกิจการอื่นใช้เป็นแนวทางในการปรับปรุงสภาพการทํางานให้มีความปลอดภัยมากยิ่งขึ้นได้ เพื่อให้แรงงานมีความปลอดภัยในการทํางาน มีคุณภาพชีวิตที่ดี ไม่ประสบอันตรายหรือได้รับความสูญเสียจากการทํางาน ซึ่งจะส่งผลดีโดยตรงต่อการประกอบธุรกิจด้วย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานมอบรางวัลและประกาศเกียรติคุณ เนื่องในวันสถาปนาการประปาส่วนภูมิภาคครบ 39 ปี
วันพุธที่ 28 กุมภาพันธ์ 2561
รัฐมนตรีช่วยว่าการกระทรวงมหาดไทย เป็นประธานมอบรางวัลและประกาศเกียรติคุณ เนื่องในวันสถาปนาการประปาส่วนภูมิภาคครบ 39 ปี
รัฐมนตรีช่วยว่าการกระทรวงมหาดไทย เป็นประธานมอบรางวัลและประกาศเกียรติคุณ เนื่องในวันสถาปนาการประปาส่วนภูมิภาคครบ 39 ปี
วันนี้ (28 ก.พ. 61) เวลา 11.00 น. ณ ห้องประชุมชั้น 2 อาคารประปาวิวัฒน์ สํานักงานใหญ่ การประปาส่วนภูมิภาค นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีมอบรางวัลและประกาศเกียรติคุณ ประจําปี 2560 ในวาระครบ 39 ปี การประปาส่วนภูมิภาค โดยมี นายสมชาย มนต์บุรีนนท์ รักษาการในตําแหน่งผู้ว่าการการประปาส่วนภูมิภาค พร้อมด้วยคณะผู้บริหาร พนักงาน ผู้ได้รับรางวัล และผู้เกี่ยวข้อง เข้าร่วมพิธี ซึ่งในปีนี้ มีผู้ได้รับประกาศเกียรติคุณผู้ทําคุณประโยชน์ให้กับการประปาส่วนภูมิภาค รางวัลการประปาส่วนภูมิภาคสาขาดีเด่น รางวัลนักบริการมือทองสมองเพชร รางวัลนวัตกรรม ประกาศเกียรติคุณทําดี มีผล คนยกย่อง เข็มที่ระลึกผู้ปฏิบัติงานครบ 30 ปี และผู้ปฏิบัติงานครบ 25 ปี รวมจํานวน 455 ราย
โอกาสนี้ รัฐมนตรีช่วยว่าการกระทรวงมหาดไทย ได้กล่าวแสดงความยินดีกับหน่วยงานผู้ทําคุณประโยชน์ และพนักงานการประปาส่วนภูมิภาคที่ได้รับรางวัลและประกาศเกียรติคุณในปีนี้ ถือเป็นความสําเร็จที่มีคุณค่า และคุ้มค่ากับความวิริยะ อุตสาหะ เพราะทุกรางวัลต้องใช้ระยะเวลาในการสั่งสมประสบการณ์ จนกระทั่งมีผลงานประจักษ์ชัดเป็นที่ยอมรับ และเป็นความภาคภูมิใจของการประปาส่วนภูมิภาคที่มีรากฐานมั่นคง คือ การมีบุคลากรในการขับเคลื่อนองค์กรให้มีความเจริญก้าวหน้า เป็นหน่วยงานที่ประชาชนพึ่งพาได้ จึงขอให้ผู้ได้รับรางวัลจงรักษาความดีนี้ไว้ และเป็นพลังสําคัญในการปฏิบัติงานเพื่อขับเคลื่อนการพัฒนาองค์กรให้เป็นที่พึ่งของสังคมอย่างยั่งยืน
รัฐมนตรีช่วยว่าการกระทรวงมหาดไทย กล่าวเพิ่มเติมว่า การประปาส่วนภูมิภาคเป็นรัฐวิสาหกิจในสังกัดกระทรวงมหาดไทยที่สามารถดําเนินงานมาได้เป็นอย่างดีถึง 39 ปีเต็ม มีการบริหารจัดการขยายกิจการออกไปเพื่อบริการน้ําประปาให้แก่พี่น้องประชาชนทั่วทุกภูมิภาคของประเทศ ล้วนเกิดจากความร่วมแรงร่วมใจของพี่น้องพนักงานการประปาส่วนภูมิภาค ที่ได้ร่วมกัน “บําบัดทุกข์ บํารุงสุข” แก่ประชาชน สนองตอบนโยบายรัฐบาล และกระทรวงมหาดไทย รวมทั้งเชื่อมโยงการทํางานกับทุกหน่วยงานเป็นอย่างดี และภายใต้วิสัยทัศน์ของการประปาส่วนภูมิภาคที่เน้นเรื่อง “คุณภาพและบริการ” ขอให้เร่งขยายผลไปสู่การปฏิบัติอย่างต่อเนื่อง ดังค่านิยม “มุ่งมั่นเพื่อปวงชน” ซึ่งเชื่อมโยงกับหลักธรรมาภิบาล จึงขอให้ยึดถือเป็นหลักในการปฏิบัติงาน และขอความร่วมมือให้ผู้บริหารการประปาส่วนภูมิภาคสาขาในทุกพื้นที่ ได้ร่วมมือกับผู้ว่าราชการจังหวัดและนายอําเภอขับเคลื่อนการพัฒนาประเทศตามโครงการไทยนิยม ยั่งยืน เพื่อร่วมกันแก้ไขปัญหาที่ตรงกับความต้องการของพี่น้องประชาชนอย่างยั่งยืน
รัฐบาลไทย-ข่าวทำเนียบรัฐบาล-ก.แรงงาน เผย ยอดรับแจ้งต่างด้าว 4 วัน ทะลุ 1.5 แสนราย ย้ำ เปิดบริการไม่เว้นวันหยุด
วันพฤหัสบดีที่ 27 กรกฎาคม 2560
ก.แรงงาน เผย ยอดรับแจ้งต่างด้าว 4 วัน ทะลุ 1.5 แสนราย ย้ํา เปิดบริการไม่เว้นวันหยุด
“โฆษกแรงงาน”เผยตัวเลขสะสมศูนย์รับแจ้งฯ ตลอด 4 วัน นายจ้าง 47,511 ราย ลูกจ้างต่างด้าว 152,718 คน ย้ํา เปิดบริการปกติทุกวันไม่เว้นวันหยุด พบการแจ้งใช้แรงงานต่างด้าวในกิจการเกษตรและ
ปศุสัตว์มากสุด ก่อสร้าง ขายอาหารเครื่องดื่มตามมาติดๆ
“โฆษกแรงงาน”เผยตัวเลขสะสมศูนย์รับแจ้งฯ ตลอด 4 วัน นายจ้าง 47,511 ราย ลูกจ้างต่างด้าว 152,718 คน ย้ํา เปิดบริการปกติทุกวันไม่เว้นวันหยุด พบการแจ้งใช้แรงงานต่างด้าวในกิจการเกษตรและปศุสัตว์มากสุด ก่อสร้าง ขายอาหารเครื่องดื่มตามมาติดๆ ขณะที่กรุงเทพฯ ยังครองแชมป์ยื่นคําขอแจ้งการใช้แรงงานต่างด้าวมากสุด รองลงมาสมุทรปราการ ระยอง ตามลําดับ โดยแจ้งการใช้แรงงานสัญชาติเมียนมามากที่สุด
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเผยว่า ศูนย์เฉพาะกิจเพื่ออํานวยการบริหารจัดการการทํางานของคนต่างด้าว (ศฉต.) กระทรวงแรงงาน ได้รายงานผลการปฏิบัติงานประจําวันที่ 27 ก.ค.60 ซึ่งเป็นวันที่ 4 ของการเปิดศูนย์รับแจ้งการทํางานของคนต่างด้าวทั่วประเทศ 100 ศูนย์ โดยเป็นศูนย์รับแจ้งใน กทม. 11 ศูนย์ และส่วนภูมิภาค 89 ศูนย์ พบว่า ตัวเลขสะสมตั้งแต่วันที่ 24 – 27 ก.ค.60 (ข้อมูลวันที่ 27 ก.ค. ณ เวลา 16.30 น.) มีนายจ้างมาแจ้งการใช้แรงงานต่างด้าวแล้ว 47,511 ราย ลูกจ้างต่างด้าว 152,718 คน เฉพาะวันที่ 27 ก.ค.วันเดียว มีนายจ้างมายื่น 10,360 ราย ลูกจ้าง 31,409 คน และมีนายจ้างลงทะเบียนออนไลน์ 532 ราย ลูกจ้าง 1,186 คน ได้รับแจ้งการจ้างแรงงานต่างด้าวสัญชาติเมียนมามากที่สุด รองลงมากัมพูชา และลาวตามลําดับ เมื่อจําแนกตามประเภทกิจการ 3 อันดับแรก ได้แก่ เกษตรและปศุสัตว์ รองลงมากิจการก่อสร้าง และจําหน่ายอาหารและเครื่องดื่ม ตามลําดับ
นายอนันต์ชัยกล่าวต่อว่า จังหวัดที่มีการยื่นขอจ้างคนต่างด้าวมากที่สุด 5 จังหวัด ได้แก่ กรุงเทพมหานคร สมุทรปราการ ระยอง ปทุมธานี และเชียงใหม่ ทั้งนี้ กระทรวงแรงงาน ยืนยันว่า ศูนย์รับแจ้งการทํางานของคนต่างด้าวทั้ง 100 ศูนย์ทั่วประเทศจะเปิดให้บริการทุกวัน ตั้งแต่วันที่ 24 ก.ค. – 7 ส.ค.60 ไม่เว้นวันหยุดโดยเจ้าหน้าที่จะคอยอํานวยความสะดวกตั้งแต่เวลา 08.30 – 16.30 น.และสามารถแจ้งออนไลน์ได้ที่เว็บไซต์กรมการจัดหางาน ที่https://wpfast.doe.go.th/fast11/user/จึงขอเชิญชวนนายจ้างที่มีการใช้แรงงานต่างด้าวเฉพาะกลุ่มที่ไม่มีเอกสารการจ้างงาน ไม่มีใบอนุญาตทํางาน ให้รีบมาดําเนินการเพื่อเข้าสู่ระบบการจ้างแรงงานที่ถูกกฎหมาย เป็นไปตามขั้นตอนและทันตามเวลาที่กําหนด สอบถามเพิ่มเติมได้ที่สายด่วนกรมการจัดหางาน โทร.1694
------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
ศูนย์เฉพาะกิจเพื่ออํานวยการบริหารจัดการการทํางานของคนต่างด้าว - ข้อมูล/
27 กรกฎาคม 2560
รัฐบาลไทย-ข่าวทำเนียบรัฐบาล-รอง นรม. และ รมว.กห. และคณะ ติดตามความคืบหน้า แก้ปัญหาหนี้นอกระบบ บังคับใช้กฎหมายทยอยคืนบ้านและที่ดิน รอบ 4 กว่า 2,600 ล้านบาท ด้วยบรรยากาศรอยยิ้มเปื้อนน้ำตา
วันศุกร์ที่ 26 ตุลาคม 2561
รอง นรม. และ รมว.กห. และคณะ ติดตามความคืบหน้า แก้ปัญหาหนี้นอกระบบ บังคับใช้กฎหมายทยอยคืนบ้านและที่ดิน รอบ 4 กว่า 2,600 ล้านบาท ด้วยบรรยากาศรอยยิ้มเปื้อนน้ําตา
เมื่อ 26 ต.ค.61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไป จ.ศรีสะเกษ เพื่อติดตามความคืบหน้าการบังคับใช้กฎหมายแก้ปัญหาหนี้นอกระบบในพื้นที่ภาคอีสาน
ซึ่งมีลูกหนี้กว่า 6 แสนราย เดือดร้อนจากการเป็นหนี้นอกระบบทั่วประเทศ ที่มีถึง 9 แสนราย หรือ เกือบร้อยละ 70 ของทั้งหมด
โดยภาพรวม ประชาชนในพื้นที่ภาคอีสาน ให้ความเชื่อมั่นและสนับสนุนการทํางานแก้ปัญหาหนี้นอกระบบของภาครัฐมากขึ้น หลังจากสามารถช่วยปลดพันธะสัญญาที่ถูกเอารัดเอาเปรียบมายาวนาน โดยช่วยไกล่เกลี่ยปรับสัญญาให้เป็นธรรมและทยอยนําทรัพย์สินที่ถูกยึด กลับคืนสู่ประชาชนได้ อย่างไรก็ตาม ยังคงมีลูกหนี้หลายราย ถูกข่มขู่ เบียดเบียน จํากัดสิทธิเสรีภาพ จากพันธะสัญญาที่ไม่เป็นธรรม รอการช่วยเหลืออยู่จํานวนมาก โดยเฉพาะกลุ่มเกษตรกร และผู้มีรายได้น้อย
ต่อจากนั้น พล.อ.ประวิตร และคณะ ได้ร่วมกันส่งมอบทรัพย์สินคืนให้ลูกหนี้ จากการบังคับใช้กฎหมาย ครั้งที่ 4 ด้วยบรรยากาศรอยยิ้มแปดเปื้อนน้ําตาของประชาชนกันทั่วหน้า โดยพร้อมๆ กันทั่วประเทศ รวมจํานวน 2,424 ราย มูลค่ากว่า 2,858 ล้านบาท เป็นโฉนดที่ดิน 1,861 ฉบับ รวมที่ดินกว่า 6,300 ไร่ มูลค่า 2,858 ล้านบาท ซึ่งโดยสรุป การบังคับใช้กฎหมายเข้มข้นที่ผ่านมา สามารถคืนทรัพย์สินให้ลูกหนี้แล้ว กว่า 9,500 ราย เป็นโฉนดที่ดิน 7,391 ฉบับ รวม 25,101 ไร่ มูลค่ากว่า 1 หมื่นล้านบาท
พล.อ.ประวิตร ได้แสดงความขอบคุณและเป็นกําลังใจ ในการทํางานของเจ้าหน้าที่ทุกฝ่าย ทั้งทหาร ตํารวจ ฝ่ายปกครอง กอ.รมน. รวมทั้งหน่วยงานที่เกี่ยวข้องของกระทรวงยุติธรรมและกระทรวงการคลัง ที่ร่วมกันทํางานหนักต่อเนื่องกันมา โดยย้ําให้เร่งบังคับใช้กฎหมายอย่างเข้มข้นกับเจ้าหนี้นอกระบบต่อเนื่องกันไป โดยเฉพาะกลุ่มอิทธิพลเหนือกฎหมาย ที่ยังมีพฤติกรรมข่มขู่ เหยียดหยาม ที่บั่นทอนศักดิ์ศรีความเป็นมนุษย์ ที่พบเห็นในรูปแบบต่างๆ พร้อมทั้ง ขอให้ฝ่ายความมั่นคง เร่งให้การช่วยเหลือเจรจาไกล่เกลี่ย และบังคับใช้กฎหมาย เพื่อคลี่คลายปัญหาความเดือดร้อนของประชาชนที่มีสถานะเป็นลูกหนี้ที่ยังตกค้างให้เกิดผลเป็นรูปธรรมโดยเร็ว พร้อมย้ําว่า “ต้องเข้าไปช่วยเหลือให้ทั่วถึง โดยไม่ทิ้งประชาชนโดดเดี่ยวจมกับกองหนี้ที่ถูกกดขี่ เอารัดเอาเปรียบแต่เพียงลําพังต่อไป เพื่อความเสมอภาค เป็นธรรมกันในสังคมอย่างทั่วถึง”
รัฐบาลไทย-ข่าวทำเนียบรัฐบาล-การมอบสมุดประจำตัวผู้ได้รับคัดเลือกให้ทำกินในชุมชน
วันศุกร์ที่ 23 มีนาคม 2561
การมอบสมุดประจําตัวผู้ได้รับคัดเลือกให้ทํากินในชุมชน
การมอบสมุดประจําตัวผู้ได้รับคัดเลือกให้ทํากินในชุมชน
เมื่อวันที่ ๒๒ มีนาคม ๒๕๖๑ พลเอก ประยุทธ์ จันทร์โอชา นายกรัฐมนตรี ได้เดินทางมาที่กลุ่มวิสาหกิจชุมชนปลูกผักอินทรีย์ โพธิ์ศรีสําราญ ตําบลหัวนา อําเภอเมือง จังหวัดหนองบัวลําภู เพื่อเป็นประธานสักขีพยานในการมอบสมุดประจําตัวผู้ได้รับคัดเลือกให้ทํากินในชุมชน โครงการจัดที่ดินทํากินให้ชุมชนตามนโยบายรัฐบาลของคณะกรรมการนโยบายที่ดินแห่งชาติ (คทช.) ซึ่งผ่านเกณฑ์ให้เข้าร่วมโครงการและรับรองสิทธิจาก คทช. แล้ว โดยเป็นพื้นที่ป่าสงวนแห่งชาติ ป่าห้วยส้ม และป่าภูผาแดง จํานวน ๑๙๘ แปลง ๑๕๙ ราย ซึ่งมีตัวแทนชุมชนเข้ารับมอบจํานวน ๑๐ ราย ในการนี้ นายธนากร อึ้งจิตรไพศาล ผู้ว่าราชการจังหวัดหนองบัวลําภู ได้กล่าวรายงานข้อมูลทั่วไป และผลการดําเนินงานโครงการต่างๆ ในพื้นที่และมีนายพุฒิพงศ์ สุรพฤกษ์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อมเข้าร่วมในงานดังกล่าว
การมอบหนังสืออนุญาตให้เข้าทําประโยชน์หรืออยู่อาศัยฯ เป็นการดําเนินงานภายใต้การจัดที่ดินทํากินให้ชุมชน โดยสืบเนื่องมาจากพื้นที่ดําเนินการตามโครงการได้มีการอนุญาตให้เข้าทําประโยชน์ในที่ดินในลักษณะแปลงรวม โดยไม่ให้กรรมสิทธิ์ตามที่กฎหมายของแต่ละหน่วยงานกําหนดแล้ว จึงได้มีการจัดคนลงในพื้นที่ดังกล่าว ซึ่งมีกรมที่ดินในฐานะฝ่ายเลขานุการของคณะอนุกรรมการจัดที่ดินเป็นผู้รับผิดชอบดําเนินการ ซึ่งในการมอบสมุดประจําตัวฯ ครั้งนี้เป็นครั้งที่ ๒ โดยครั้งแรกได้ส่งมอบที่จังหวัดแม่ฮ่องสอน ทั้งนี้ การจัดที่ดินทํากินให้ชุมชนตามนโยบายรัฐบาล จะต้องดําเนินการให้ครบทุกจังหวัด เพื่อลดความเหลื่อมล้ํา ให้กับประชาชน โดยดําเนินการเร่งรัดการจัดสรรที่ดินให้กับผู้ยากไร้โดยไม่ต้องเป็นกรรมสิทธิ์ แต่รับรองสิทธิร่วมในการจัดที่ดินของชุมชน
รัฐบาลไทย-ข่าวทำเนียบรัฐบาล-งานวันคล้ายวันสถาปนาครบรอบ ปีที่ 16 สบน.
วันอังคารที่ 18 กันยายน 2561
งานวันคล้ายวันสถาปนาครบรอบ ปีที่ 16 สบน.
ผู้อํานวยการสํานักงานบริหารหนี้สาธารณะ เป็นประธานในพิธีวันคล้ายวันสถาปนาสํานักงานบริหารหนี้สาธารณะ ครบรอบ ปีที่ 16 สํานักงานบริหารหนี้สาธารณะ (สบน.) ณ ห้องประชุมวายุภักษ์ 4 กระทรวงการคลัง
งานวันคล้ายวันสถาปนาครบรอบ ปีที่ 16 สบน.
ในวันที่ 18 กันยายน 2561 นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ เป็นประธานในพิธีวันคล้ายวันสถาปนาสํานักงานบริหารหนี้สาธารณะ ครบรอบ ปีที่ 16 สํานักงานบริหารหนี้สาธารณะ (สบน.) ณ ห้องประชุมวายุภักษ์ 4 กระทรวงการคลัง โดยมีผู้บริหารของกระทรวงการคลัง รวมถึงผู้แทนจากองค์กรระหว่างประเทศ รัฐวิสาหกิจ ธนาคารแห่งประเทศไทย ธนาคารพาณิชย์ หน่วยงานของรัฐอื่นๆ และหน่วยงานภาคเอกชนเข้าร่วมพิธี พร้อมทั้งในงานได้เปิดตัว PDMO Website ใหม่ เพื่อให้บริการข้อมูลด้านหนี้สาธารณะอย่างครบถ้วนในที่เดียว และสามารถติดตามความก้าวหน้าการลงทุนโครงการต่างๆ ของภาครัฐได้ทั่วทุกภูมิภาค และในโอกาสนี้ นายประสงค์ พูนธเนศ ปลัดกระทรวงการคลัง เป็นประธานในพิธีเปิดป้ายสํานักงานบริหารหนี้สาธารณะ ณ บริเวณหน้าอาคารสํานักงานเศรษฐกิจการคลัง โดยมีบุคลากร สบน. เข้าร่วมพิธี
วันสถาปนาครบรอบ ปีที่ 16 และการก้าวสู่ปีที่ 17 ของ สบน. จะเป็นการก้าวเข้าสู่ปีการทํางานที่สําคัญอีกปีหนึ่ง นอกเหนือไปจากภารกิจการระดมทุนเพื่อการพัฒนาประเทศและการบริหารหนี้สาธารณะที่ สบน. ดําเนินการมาอย่างต่อเนื่อง โดย สบน. จะปรับเปลี่ยนสู่การเป็น “สบน. ดิจิทัล” และใช้ประโยชน์จากเทคโนโลยีดิจิทัลอย่างเต็มศักยภาพทุกมิติในการสนับสนุนภารกิจการทํางานของ สบน. ผ่าน 4 ช่องทางดิจิทัลหลัก ได้แก่ PDMO Website, PDMO Application, PDMO Facebook และ PDMO Twitter เพื่อให้บริการและนําเสนอข้อมูลด้านการบริหารหนี้สาธารณะที่เข้าถึงประชาชนและหน่วยงานทุกภาคส่วนได้อย่างทั่วถึงสอดรับกับนโยบายไทยแลนด์ 4.0 โดยยังคงยึดมั่นการดําเนินงานตามวิสัยทัศน์ของ สบน. “บริหารหนี้สาธารณะเพื่อส่งเสริมการพัฒนาประเทศ อย่างมั่นคง และยั่งยืน”
Celebration of the PDMO 16th Anniversary
On September 18, 2018, Mr. Poomsak Aranyakasemsuk, Director General of Public Debt Management Office, presided over the celebration ceremony of the PDMO 16th Anniversary at the Ministry of Finance. The ceremony was joined by many honorable guests from the Ministry of Finance, international organizations, state-owned enterprises, commercial banks, the Bank of Thailand, other government agencies and private sectors. Moreover, the new PDMO Website was launched to provide public debt information including related necessary data on a single website. On this occasion, Mr. Prasong Poontaneat , Permanent Secretary, kindly presided over an unveiling ceremony of the new PDMO sign.
Upon the celebration of 16th anniversary and stepping into the 17th year, PDMO is transforming towards Digital PDMO through 4 main digital channels: PDMO website, PDMO Application, PDMO Facebook and PDMO Twitter. These channels were developed to provide the public and all relevant agencies an easy access to public debt management services and information. The PDMO strategy is in accordance with the Thailand 4.0 national policy and adheres to the PDMO’s vision of "Manage public debt to foster stable and sustainable economic and social development".
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ ประธานสภาธุรกิจ สหรัฐอเมริกา-อาเซียน นำคณะนักธุรกิจสหรัฐฯ เข้าพบ
วันพุธที่ 14 สิงหาคม 2562
รัฐมนตรีฯ สุริยะ ให้ ประธานสภาธุรกิจ สหรัฐอเมริกา-อาเซียน นําคณะนักธุรกิจสหรัฐฯ เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นําคณะนักธุรกิจชั้นนําของสหรัฐอเมริกาเข้าพบ เพื่อรับทราบนโยบายและหารือแนวทางความร่วมมือด้านเศรษฐกิจ ความก้าวหน้าทางเทคโนโลยีและการพัฒนาที่ยั่งยืน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายอเล็กซานเดอร์ ซี. เฟลด์แมน ประธานสภาธุรกิจสหรัฐอเมริกา-อาเซียน (U.S. – ASEAN Business Council : USABC) นําคณะนักธุรกิจชั้นนําของสหรัฐอเมริกาเข้าพบ เพื่อรับทราบนโยบายและหารือแนวทางความร่วมมือด้านเศรษฐกิจ ความก้าวหน้าทางเทคโนโลยีและการพัฒนาที่ยั่งยืน โดยเฉพาะอย่างยิ่งการเปลี่ยนแปลงนโยบายประเทศไทย 4.0 สู่การปฏิบัติ การส่งเสริมการเข้าถึงเทคโนโลยี และการเติบโตของอุตสาหกรรมอย่างยั่งยืนในไทย ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม.อนุมัติแต่งตั้งข้าราชการให้ดำรงตำแหน่งประเภทบริหาร ระดับสูง ศธ.
วันอังคารที่ 16 พฤษภาคม 2560
ครม.อนุมัติแต่งตั้งข้าราชการให้ดํารงตําแหน่งประเภทบริหาร ระดับสูง ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะรัฐมนตรี เมื่อวันอังคารที่ 16 พฤษภาคม 2560 ในส่วนที่เกี่ยวข้องกับกระทรวงศึกษาธิการ
คือมีมติอนุมัติตามที่กระทรวงศึกษาธิการเสนอแต่งตั้งข้าราชการพลเรือนสามัญสังกัดกระทรวงศึกษาธิการ ให้ดํารงตําแหน่งประเภทบริหารระดับสูง จํานวน2ราย ดังนี้
นายชัยยศ อิ่มสุวรรณ์รองปลัดกระทรวง สํานักงานปลัดกระทรวง
ดํารงตําแหน่งรองเลขาธิการสภาการศึกษาสํานักงานเลขาธิการสภาการศึกษา
นางวัฒนาพร ระงับทุกข์รองเลขาธิการสภาการศึกษา สํานักงานเลขาธิการสภาการศึกษา
ดํารงตําแหน่งรองปลัดกระทรวง สํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปเพื่อเป็นการสับเปลี่ยนหมุนเวียนงาน และรองนายกรัฐมนตรี (พล.อ.อ.ประจิน จั่นตอง) กํากับการบริหารราชการกระทรวงศึกษาธิการ ได้ให้ความเห็นชอบด้วยแล้ว
อนึ่ง ข้าราชการทั้งสองราย ได้ปฏิบัติหน้าที่ตําแหน่งดังกล่าว ตั้งแต่วันที่ 1 ตุลาคม 2558